Veznik - Wikipedia

# Veznik

### From Wikipedia

Veznici su nepromjenjiva vrsta riječi, jezični pomoćni element (najčešće jedna ili dvije riječi). Služi međusobnom povezivanju pojedinih riječi, skupina riječi i rečenica.

Službu veznika mogu imati i prilozi: gdje, kuda, kamo, odakle, kada, otkad, otkako, kako, dokle, pošto, samo, dakle, već...

## [edit] Veznici nezavisno složenih rečenica

- sastavne rečenice

  i, pa, te, ni, niti

- rastavne rečenice

  ili

- isključne rečenice

  samo, samo što, jedino, jedino što, tek

- zaključne rečenice

  dakle, zato, stoga

## [edit] Veznici zavisno složenih rečenica

- predikatne rečenice

  odnosne zamjenice, da

- subjektne rečenice

  odnosne zamjenice, da, te, kako...

- objektne rečenice

  mjesni, vremenski, načinski i uzročni prilozi, da, prilog neka

- priložne rečenice

  - mjesne rečenice
    mjesni prilozi gdje, kamo, kuda, otkud, odakle, dokud, dokle
  - vremenske rečenice
    vremenski prilozi kad, otkad, otkako, dokad, pošto, veznik dok, zamjenica čim, skupovi riječi prije nego, tek što, istom što, istom pošto...
  - uzročne rečenice
    jer, prilozi kako, kad, odnosna zamjenica što, skupovi riječi budući da, zato što, zbog toga što, s obzirom na to što, bez obzira na to što...
  - namjerne rečenice
    da, kako, neka, ne li, samo da
  - pogodbene rečenice
    ako, da, prilozi kad, ukoliko, čestica li, skupovi riječi samo ako, samo da, samo kad
  - načinske rečenice
    kako, kao što, kao da, što, koliko, koliko god
  - posljedične rečenice
    da, te
  - dopusne rečenice
    iako, makar, premda, mada, skupovi riječi ako i, ma kako, ma koliko, koliko god, uza sve to što, pored toga što
  - atributne rečenice
    da, prilog neka, odnosne zamjenice, mjesni i vremenski prilozi

## [edit] Veznički pleonazmi

Pogrešno je koristiti dva veznika koja imaju jednako značenje, primjerice:

- No, međutim, ipak je odlučio doći.
- Ona nije dobra, čak štoviše može se reći i zla.
- Došao je zato jer smo mu to rekli.

Veznici no i međutim imaju isto značenje, samo se stilski razlikuje njihova uporaba.
Veznici čak i štoviše također imaju jednako značenje te je zalihosno navoditi ih oboje.
Veznici zato što i jer imaju isto značenje, nepravilno je stvarati nov i suvišan skup riječi.

## [edit] Zarezi ispred veznika

Zarezi se uvijek mogu pisati radi isticanja, no to je češće u književnoumjetničkom diskurzu. U pravilu kod sastavnih i rastavnih rečenica ne dolaze zarezi, ali ako se nešto želi istaknuti ili se pak nabraja, zarezi su poželjni.

Kod suprotnih rečenica zarez ne mora uvijek doći. Naime, drugi dio rečenice može i ne mora biti prava suprotnost. Zarez se ne stavlja kod:

- svojevrsnim opisima i atributima

  sitan ali dinamitan, velik a plašljiv

- kad nakon veznika nego slijedi komparativni izraz

  bolje vrabac u ruci nego golub na grani, bolje ikad nego nikad

- u vezničkom paru ne samo/nego

  Ne samo da je potrošio sav novac nego se još i zadužio!

## [edit] Veznički parovi

Veznici koji dolaze u paru nazivaju se veznički parovi. Primjeri su:

- ukoliko - utoliko

  Ukoliko mnogo radiš, utoliko ćeš i mnogo naučiti.
  Pogrešno je veznik ukoliko koristiti umjesto ako (Ukoliko ne dođeš, nema kolača!)

- ne samo - nego

  Ne samo da je potrošio sav novac nego se još i zadužio!

- ni - niti

  On nije ni dobar niti loš.
  Veznik niti ne može sam stajati kao jedina negacija u rečenici.

## [edit] Vanjske poveznice

- Pisanje zareza ispred veznika
- Veznik jer
- Veznik da

Retrieved from "http://sh.wikipedia.org../../../v/e/z/Veznik.html"

Category: Vrste riječi

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Български
- Dansk
- Deutsch
- English
- Esperanto
- Français
- Hrvatski
- 日本語
- Nederlands
- Polski
- Русский